|  |  |  |
| --- | --- | --- |
| **DHOMA E POSAÇME E GJYKATËS SUPREME TË KOSOVËS PËR ÇËSHTJE QË LIDHEN ME AGJENSINË KOSOVARE TË PRIVATIZIMIT** | **SPECIAL CHAMBER OF THE SUPREME COURT OF KOSOVO ON PRIVATIZATION AGENCY OF KOSOVO RELATED MATTERS** | **POSEBNA KOMORA VRHOVNOG SUDA KOSOVA ZA PITANJA KOJA SE ODNOSE NA KOSOVSKU AGENCIJU ZA PRIVATIZACIJU** |

*Rešenje od 31 oktobra 2013 – AC-I.-13-0094*

**Istorijat postupka i činjenični kontekst** [1]Dana 9. avgusta 2013. godine državni tužilac podneo je zahtev za zaštitu zakonitosti Žalbenom veću, smatrajući da je u presudama navedenim gore pod A, B i C, u ovoj pravnoj stvari, učinjena povreda zakonskih odredaba.

[2] Državni tužilac zaključuje da navedene presude/rešenja treba da budu poništeni i predmet treba da bude vraćen na ponovni postupak nadležnom sudskom veću PKVS.

**Obrazloženje** [3]Zahtev za zaštitu zakonitosti koji je podneo državni tužilac je neprihvatljiv.

[4] Na osnovu člana 64.1 Aneksa Zakona br. 04/L-033 o Posebnoj komori Vrhovnog suda Kosova za pitanja koja se odnose na Kosovsku agenciju za privatizaciju (Aneks), Žalbeno veće odlučilo je da ne održi usmenu raspravu.

[5] Žalbeno veće smatra da su, na osnovu člana 10 stav 14 Zakona br. 04/L-033 o Posebnoj komori Vrhovnog suda Kosova za pitanja koja se odnose na Kosovsku agenciju za privatizaciju (ZPK), sve presude i odluke Žalbenog veća konačne i na njih se ne mogu uložiti dalje žalbe. Pored toga, ZPK i Aneks istog zakona ne predviđaju nijedan vanredni pravni lek protiv takvih rešenja ili presuda Žalbenog veća (takav vanredni pravni lek nije predviđen ni Uredbom UNMIK-a br. 2008/4 ni Administrativnim naređenjem UNMIK-a br. 2008/ 6).

[6] Žalbeno veće nalazi da je u predmetima o kojima je reč, navedenim gore pod A, B i C, već odlučeno i da su iscrpljeni svi pravni lekovi nakon rešenja Žalbenog veća od 30. aprila 2013. godine, koje je postalo konačno istog dana. Shodno tome, zahtev za zaštitu zakonitosti, kao vanredni pravni lek, ne može se primeniti protiv takvih rešenja, te se, kao takav, odbacuje kao neprihvatljiv.

[7] Na osnovu napred navedenih argumenata i na osnovu člana 10.10 ZPK-a, Žalbeno veće odlučilo je kao u izreci ovog rešenja.

[8] Zahtev za zaštitu zakonitosti koji je podneo državni tužilac na osnovu odredaba Zakona o parničnom postupku (ZPP) u ime jedne stranke, može se primeniti kao vanredan pravni lek protiv konačne odluke nižestepenih sudova, ali ne i protiv konačne odluke Žalbenog veća PKVS, budući da, kako je navedeno gore, član 10.14 ZPK-a sprečava tu mogućnost.